ดีเดย์ 1 ก.ค.ตรวจเข้ม แรงงานต่างด้าวถูก ก.ม.
การจัดทำทะเบียนประวัติและขออนุญาตทำงานของ แรงงานต่างด้าวกัมพูชา ลาว เมียนมา ตั้งเป้าหมายยอดรวมเอาไว้ที่ราวๆ 1.3 ล้านคน,อนุรักษ์ ทศรัตน์ อธิบดีกรมการจัดหางาน กระทรวงแรงงาน ย้ำว่า กรณีที่แรงงานต่างด้าวไม่สามารถลงทะเบียนดำเนินการที่ศูนย์บริการเบ็ดเสร็จ (One Stop Service : OSS) ได้ทัน ที่ผ่านมา กระทรวงแรงงานได้มีมาตรการเพื่อให้กระบวนการดำเนินการในศูนย์เป็นไปอย่างมีประสิทธิภาพ สะดวก รวดเร็ว ทันเวลา,กำหนดแผนปฏิบัติไว้อย่างเป็นระบบ 3 ระยะ ระยะแรกกำหนดให้แรงงานนำใบเสร็จรับเงินค่าตรวจสุขภาพและค่าประกันสุขภาพเป็นหลักฐานแทนใบรับรองแพทย์ เมื่อผลตรวจออกแล้วให้ใช้ใบรับรองแพทย์,ระยะที่สองลดขั้นตอนโดยให้แรงงานที่มีวีซ่าและขออนุญาตทำงานก่อนแล้วจึงนัดไปจัดทำใบอนุญาตทำงาน (บัตรสีชมพู) ในภายหลัง รวมทั้งเพิ่มเวลาการให้บริการตลอด 24 ชั่วโมงในจังหวัดที่มีแรงงานต่างด้าวเป็นจำนวนมาก ระยะที่สามเพิ่มช่องทางโดยรับลงทะเบียนกลุ่มที่ยังตกค้างไม่สามารถดำเนินการภายในศูนย์ได้ทันเวลาที่กำหนดทางระบบออนไลน์ผ่านเว็บไซต์กรมการจัดหางาน ,www.doe.go.th,  หรือทางเอกสารจากสำนักงานจัดหางานจังหวัดและหน่วยงานในสังกัดกระทรวงแรงงานในส่วนภูมิภาค,ทั้งยังมีการออกบริการหน่วยเคลื่อนที่ไปยังสถานประกอบการเพื่อรับลงทะเบียนออนไลน์ ภายในวันที่ 31 มีนาคม 2561 เวลา 24.00 น. แล้วจึงมาจัดทำทะเบียนภายหลัง โดยกระทรวงแรงงานจะส่ง SMS กำหนดวันเวลานัดหมายไปให้นายจ้างเพื่อดำเนินการในขั้นตอนต่างๆให้แล้วเสร็จภายในวันที่ 30 มิถุนายนที่จะถึงนี้,ผลดำเนินการที่เกิดขึ้น มีแรงงานต่างด้าวมาดำเนินการจำนวน 1,320,035 คน คิดเป็นร้อยละ 96 คงเหลือไม่มาดำเนินการเพียง 59,217 คน คิดเป็นร้อยละ 4 เท่านั้นส่วนการลงทะเบียนออนไลน์มี 190,056 คน,แรงงานต่างด้าว ระหว่างรอการแจ้งกำหนดวันนัดหมายเพื่อดำเนินการต่อ มีข้อแนะนำว่า หากยังไม่ผ่านการพิสูจน์สัญชาติ ขอให้เร่งดำเนินการ เพื่อให้ได้เอกสารที่ใช้แทนหนังสือเดินทางก่อน,ต่อมาให้ไปดำเนินการตรวจลงตรา (Visa) และประทับตราให้อยู่ในราชอาณาจักร ณ สำนักงานตรวจคนเข้าเมืองไว้ล่วงหน้า,พร้อมทั้งนำแบบ ทบ.1 และ ทต.1 ไปแสดงและให้เจ้าหน้าที่ตรวจคนเข้าเมืองลงลายมือชื่อในแบบ ทต.1 ไว้ เพื่อจัดทำทะเบียนประวัติต่อไป,ตัวอย่างขั้นตอนการพิสูจน์สัญชาติเมียนมา จากศูนย์พิสูจน์สัญชาติเคลื่อนที่ ณ กระทรวงแรงงาน เริ่มจากรับบัตรคิว กรอกเอกสาร เจ้าหน้าที่ตรวจเอกสารและสัมภาษณ์ ถ่ายรูปสแกนลายนิ้วมือสแกนม่านตา รับเล่ม CI และบัตรแรงงาน (OCWC)ซึ่งขั้นตอนข้างต้นนี้มีค่าใช้จ่ายทั้งสิ้น 310 บาทเป็นค่า CI,เอกสารที่ต้องใช้มีบัตรสีชมพู หมดอายุ 31 มีนาคม 2561/บัตรสีชมพู หมดอายุ 30 มิถุนายน 2561/ใบจับคู่, ใบรับรองการลงทะเบียนออนไลน์/ใบรับรองการลงทะเบียน ณ ศูนย์ OSS, สลิปจ่ายเงินเซเว่นฯ และบัตรประจำตัวประชาชนตัวจริง/สำเนาทะเบียนบ้าน/สำเนาใบขับขี่,หากแรงงานต่างด้าวยังไม่ได้ตรวจสุขภาพให้เร่งไปตรวจ ณ โรงพยาบาลที่กำหนดให้เรียบร้อยก่อน โดยต้องนำแบบ ทบ.1 แบบ ทต.1 ไปแสดงให้แพทย์ลงลายมือชื่อในแบบ ทต.1 ด้วย พร้อมกันนี้ให้เตรียมเอกสารการยื่นคำขอจัดทำทะเบียนประวัติให้เรียบร้อยก่อนมาดำเนินการที่ศูนย์ OSS,ได้แก่ แบบทะเบียนประวัติของแรงงานต่างด้าว (ทบ.1), แบบทะเบียนประวัติผู้ติดตาม (ทต.1), เอกสารประกอบอื่นๆ ทั้งนี้ ต้องเน้นย้ำว่าหากได้รับ SMS นัดหมายแล้ว ขอให้ไปตามนัด เพื่อความสะดวกรวดเร็วในการดำเนินการ หากมีข้อขัดข้องไม่สามารถไปได้ขอให้ติดต่อเจ้าหน้าที่ เพื่อขอเปลี่ยนวันเวลานัดหมายล่วงหน้า,หากมีข้อสงสัย สอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 2 กรมการจัดหางาน,ข้อมูลจาก ศูนย์บริการเบ็ดเสร็จ หรือ ศูนย์ OSS ระบุว่า ค่าใช้จ่ายในการจัดทำทะเบียนประวัติอยู่ที่ 6,180 บาท แบ่งเป็นค่าตรวจสุขภาพ 500 บาท และค่าประกันสุขภาพ 3,200 บาท (กระทรวงสาธารณสุข), ค่าธรรมเนียมตรวจลงตรา 500 บาท (สำนักงานตรวจคนเข้าเมือง), ค่าคำขออนุญาตทำงาน 100 บาท และค่าธรรมเนียมใบอนุญาตทำงาน 2 ปี 1,800 บาทรวม 1,900 บาท (กรมการจัดหางาน),และค่าธรรมเนียมการขอมีบัตรประจำตัวคนซึ่งไม่มีสัญชาติไทย 80 บาท (กรมการปกครอง),สำหรับขั้นตอนจะเริ่มจากกรมการปกครองทำหน้าที่บันทึกข้อมูลลงระบบ เก็บอัตลักษณ์บุคคลพิมพ์ลายนิ้วมือ ถ่ายรูป จัดทำปรับปรุงทะเบียนประวัติ เก็บค่าธรรมเนียม เจ้าหน้าที่ลงชื่อในแบบ ทต.1 ในส่วนกรมการปกครอง ผลิตบัตรประจำตัวบัตรสีชมพู,จากนั้นกรมการจัดหางานตรวจเอกสาร พร้อมตรวจแบบ ทบ.1/ทต.1 พิจารณาอนุญาตทำงานเก็บค่าธรรมเนียมใบอนุญาต เจ้าหน้าที่ลงชื่อในแบบ ทต.1 ในส่วนกรมการจัดหางาน ถัดมาสำนักงานตรวจคนเข้าเมือง ตรวจลงตราวีซ่า เก็บค่าธรรมเนียม เจ้าหน้าที่ลงชื่อในแบบ ทต.1 ในส่วนสำนักงานตรวจคนเข้าเมือง,ที่ต้องทำความเข้าใจผู้ที่ยังไม่ได้ลงทะเบียนก็ไม่สามารถอยู่ต่อหรือทำงานต่อไปได้ แต่หากประสงค์จะทำงานต่อไปก็ต้องเดินทางกลับออกไปก่อนและกลับเข้ามาใหม่ตามระบบ MOU,กระทรวงแรงงานได้ประสานงานกับประเทศต้นทางเพื่อให้การนำเข้าแรงงานต่างด้าวตามระบบ MOU สามารถรองรับความต้องการแรงงานของนายจ้างและสถานประกอบการได้อย่างเพียงพอ โดยปรับลดขั้นตอน ลดค่าใช้จ่ายให้เหมาะสม เพื่อความสะดวก รวดเร็ว ประหยัด คุ้มค่า,อนุรักษ์ ย้ำว่า การดำเนินการข้างต้นสามารถทำได้ 2 กรณี คือ หนึ่งนายจ้างเป็นผู้ดำเนินการเอง และ สองนายจ้างมอบอำนาจให้ผู้รับใบอนุญาตนำคนต่างด้าวมาทำงานกับนายจ้างในประเทศดำเนินการ,นายจ้าง สามารถดำเนินการได้โดยยื่นคำร้องขอนำแรงงานต่างด้าวที่สำนักงานจัดหางานจังหวัดทุกจังหวัด หรือสำนักงานจัดหางานกรุงเทพมหานครพื้นที่ 1-10 ในเขตพื้นที่ที่สถานประกอบการตั้งอยู่,ให้เข้าใจด้วยว่าการนำเข้าตามระบบ MOU นั้น เป็นการดำเนินการที่ถูกต้องตามกฎหมาย จะทำให้แรงงานได้รับความคุ้มครองและดูแลเหมือนเช่นคนไทยเป็นไปตามหลักมาตรฐานสากล,ที่สำคัญถ้าแรงงานต่างด้าวไม่ได้ลงทะเบียนยังฝืนทำงานต่อไป ทั้ง นายจ้าง และ แรงงานต่างด้าว จะมีความผิดตามพระราชกำหนดการบริหารจัดการการทำงานของคนต่างด้าว (ฉบับที่ 2) พ.ศ.2561,กล่าวคือนายจ้างรับคนต่างด้าวเข้าทำงานโดยไม่มีใบอนุญาตทำงาน ต้องระวางโทษปรับตั้งแต่ 10,000–100,000 บาทต่อคนต่างด้าวที่จ้างหนึ่งคนหากกระทำผิดซ้ำต้องระวางโทษจำคุกไม่เกิน 1 ปี ปรับตั้งแต่ 50,000–200,000 บาท และห้ามจ้างแรงงานต่างด้าวเป็นเวลา 3 ปี,ขณะที่ คนต่างด้าว ทำงานโดยไม่มีใบอนุญาตทำงาน ต้องระวางโทษปรับตั้งแต่ 5,000-50,000 บาท และเมื่อชำระค่าปรับแล้วจะถูกส่งกลับออกไปนอกราชอาณาจักร,ร่วมด้วยช่วยกันเดินหน้าเต็มระบบ ตรวจสัญชาติ แรงงานประเทศเพื่อนบ้านให้เข้าสู่ระบบการจ้างงานที่ถูกต้องตามกฎหมาย ต่อต้าน การค้ามนุษย์ไม่ใช้แรงงานผิดกฎหมาย.
การจัดทำทะเบียนประวัติและขออนุญาตทำงานของ แรงงานต่างด้าวกัมพูชา ลาว เมียนมา ตั้งเป้าหมายยอดรวมเอาไว้ 
แรงงานต่างด้าว,กัมพูชา,ลาว,เมียนมา,สกู๊ปพิเศษ,ข่าวทั่วไป